Полигонални зид у Делфима
Полигонални зид у Делфима био је основа на којој стоји Аполонов храм и дефинише подручје Халоса у северозападном делу пророчишта.

Историја 
Подигнут је у другој половини шестог века пре нове ере (вероватно после уништења првог храма 548. године п. н. е.), пре изградње Алкмаионидесовог храма у 513—505. године п. н. е. 

У петом веку пре нове ере уз сам зид изграђена је стоа Атињана, тако да су на његовој површини видљиви трагови ове стое. Пре изградње зида подручје је изравнано, а неколико старих архитектонских објеката и ризница, укључујући и познату структуру апсида, је уништено или су закопани под пуном масом зида.

Зид је саграђен у стилу полигоналних масонских зидова, са неправилним каменим блоковима закривљеним на зглобним површина. Зид је саграђен као и многи слични зидови широм света применом полигоналних камених блокова без примен цемента за јачање њихових зглобова (састава). Делфски зидари за израду зида користили су посебну вештину у резању сваког блока која је требало да омогучћи њихово спајање са тачношћу која се реетко могла види било где осим у Делфима. Наиме уместо зглобних састав који следе праву линију делфски камени зглобови су грациозне криве које су захтевале вештину и стрпљење у резбарењу и постављању сваког блока, како би се на зиду створила валовита зглобна линија.

Прочеље зида високо је од 2—4 m, а дуго је 87 метара. Горња четири или пет реда камених блокова, данас недостаје.

У првобитној величини зид је био приближно виши два метра него што је данас. Његово сакривено лице покривено је у трећем и другом веку пре нове ере, са више од осамстотина натписа повезаних пре свега са еманципацијом робова.

Зид који је током разарања Делфа и бројних земљотреса делимично оштећен, обновљен је у последњих неколико година.

Извори

Литература 
 Bommelaer, J.-F., Laroche, D., Guide de Delphes. Le site, Sites et Monuments 7, Paris 1991, 147-150.
 Coulton, J. J., The Architectural Development of the Greek Stoa, Oxford 1976, 234.
 Haussoullier, B., "Le Portique des Athéniens et ses abords,", BCH 5, 1881, 1-19.
 Umholz, G., “Architraval Arrogance? Dedicatory Inscriptions in Greek Architecture of the Classical Period”, Hesperia 71, 2002, 261-293.
 Walsh, J., « The Date of the Athenian Stoa at Delphi», AJA 90, 1986, 319-336.

Спољашње везе 

 Nicole Davis, Arkansas State University POLYGONAL WALL 

Делфи